Julian Melchiori

pisi|Julian Melchiori 2016. aastal Winnipeg Jetsi meeskonnas
Julian Melchiori (sündinud 6. detsembril 1991 Richmond Hillis Ontario provintsis) on Kanada jäähokimängija, kes mängib kaitsjana Saksamaa kõrgliigaklubis Grizzlys Wolfsburg.

Aastatel 2010–2012 mängis ta Ontario Hockey League'i klubides Kitchener Rangers ja Oshawa Generals.

2010. aastal valis Atlanta Thrashers ta NHL-i draftis 87. valikuna. 2012. aasta märtsis sõlmis ta lepingu Kanadasse kolinud klubiga Winnipeg Jets. Ta asus mängima American Hockey League'is (AHL) Jetsi noorteklubis St. John's IceCaps. NHL-is tegi Melchiori debüüdi 27. detsembril 2013 mängus Minnesota Wildi vastu. NHL-is pääses ta Jetsi meeskonnas väljakule veel ka hooaegadel 2015–16 ja 2016–17, kuid suurema osa ajast mängis ta AHL-is.

2020. aasta juulis sõlmis ta lepingu KHL-i klubiga Nižnekamski Neftehimik, kuid tema leping lõpetati, ilma et ta oleks klubi meeskonnas kordagi mänginud. 2020. aasta novembris sõlmis ta üheaastase lepingu Grizzlys Wolfsburgiga."Grizzlys Verpflichten Abwehrrecken Julian Melvhiori". grizzlys.de. 10.11.2020. Vaadatud 09.05.2021.

 Viited 

 Välislingid 
 Julian Melchiori portaalis NHL.com
 Julian Melchiori portaalis hockeydb.com

Kategooria:Kanada jäähokimängijad
Kategooria:Winnipeg Jetsi mängijad
Kategooria:Sündinud 1991